EUROOPLASED, KAS TEEME JÄRGI? Ameerikas pandi tööle pitsaautomaat
"Eurooplased paistavad alati olevat veidike ees, kui miski puudutab automaate," kirjutas Dose'i autor. "Ma ei unusta iial oma välisüliõpilase semestrit. Enamiku klubide ees, või peaksin ma ütlema diskoteekide ees (olin Itaalias), olid suured masinad, mis andsid sulle mõne sekundiga sigaretipaki või kondoomid. Lõppude lõpuks, mida veel võiksid sa vajada pärast pikka ööd klubis? Noh, võib-olla pitsat."
"Paistab, et Ameerika jõuab lõpuks ometi järele," märgib ta alljärgneva kokkuvõtteks.
Xavieri ülikoolis avati 55 000 dollarit maksma läinud ja ööpäevaringselt avatud pitsaautomaat. "Pitsa-ATM" serveerib sulle ühe nupuvajutuse järel tulikuuma pitsa. Sealjuures ei põe kool masina maksumuse pärast – nad tahavad teha ajalugu, omada USA ainsat pitsa-automaati. Pitsa ise maksab 9 dollarit.
"Loodetavasti hakkavad need pitsa-automaadid levima üle kogu riigi," unistab samas Dose'i ajakirjanik.
Aga miks ei võiks neid olla ka Euroopas ja Eestiski?